Diari Oficial de la Generalitat Valenciana


Sumari del DOGV 5123, del 27-10-2005 (2005/11292)

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Benigasló a l'Institut d'Educació Secundària núm.3 de la Vall d'Uixó.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11457


Data del document
:   12-08-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Vall d'Uixó, la
    * centre d'ensenyament
    * ensenyament públic

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Benigasló a l'Institut d'Educació Secundària núm.3 de la Vall d'Uixó. [2005/X11349]  
El consell escolar de l'Institut d'Educació Secundària núm.3 de la Vall d'Uixó, en la sessió celebrada el 15 de desembre de 2004, va aprovar sol·licitar per al mencionat centre la denominació específica de Benigasló.  
Esta proposta va ser aprovada pel consell escolar municipal en sessió celebrada el dia 2 de març de 2005. Disposa, a més, de l'informe favorable de la inspecció educativa de la Direcció Territorial de Cultura, Educació i Esport de Castelló, amb data de 19 d'abril de 2005.  
Benigasló és un terme que es correspon amb el topònim d'un dels nuclis moriscos existents en l'època islàmica que, units, van arribar a formar la Vall d'Uixó actual. En un d'estos nuclis va destacar la família Benigasló formada per juristes i compiladors de tradicions islàmiques que en el segle XII excel·liren pel seu respecte a la llibertat en matèria religiosa. L'elecció d'esta denominació per al centre se centra en el fet que el citat Institut està ubicat en l'àrea d'influència de l'antic nucli urbà i en el reconeixement del compromís per la llibertat.  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres han de tindre una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb idèntica denominació específica o que puga induir a error o confusió. El Registre de Centres Docents de la Comunitat Valenciana va certificar, el 14 de juny de 2005, que no hi havia cap centre inscrit amb la dita denominació específica a la localitat de la Vall d'Uixó.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE   
Concedir la denominació específica de Benigasló a l'Institut d'Educació Secundària núm.3 de la Vall d'Uixó, codi 34943863.  
DISPOSICIÓ ADDICIONAL ÚNICA  
La dita disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Esta orde produirà efectes des del dia de la seua publicació en el Diari Oficial de la Generalitat Valenciana.  
Segona  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 12 d'agost de 2005  
El conseller de Cultura, Educació i Esport,  
ALEJANDRO FONT DE MORA TURÓN